

Til Budget- og regnskabsudvalget

Slotsholmsgade 10-12

DK-1216 København K

T +45 7226 9000

M [sum@sum.dk](mailto:sum@sum.dk)

W [sum.dk](http://sum.dk/)

Dato: 16-11-2023

Enhed: Udgifter

Sagsbeh.: Henning Elkjær Nielsen

Koordineret med:

Sagsnr.: 2023 - 5500

Dok. nr.: 47407

# Høring over udkast til orientering nr. 26 om ændringer i budget- og regnskabssystem for regioner

Indenrigs- og Sundhedsministeriet sender hermed udkast til orientering nr. 26 om ændringer i budget- og regnskabssystem for regioner i høring.

Indenrigs- og Sundhedsministeriet skal anmode om at modtage eventuelle høringssvar senest den 30. november 2023.

Eventuelle høringssvar bedes sendt pr. mail til hen@im.dk med kopi til budregn@im.dk.

Eventuelle spørgsmål til høringen kan rettes til Henning Elkjær Nielsen på [hen@im.dk](mailto:hen@im.dk) eller på tlf. 72 28 25 59.

Med venlig hilsen

Henning Elkjær Nielsen

**Udkast til orientering nr. 26 om ændringer i budget- og regnskabssystem for regioner**

Hermed orienteres om ændringer og præciseringer m.v. i bilag 1 til cirkulære nr. 9711 af 9. august 2019 om budget- og regnskabssystem for regioner.

**Ændringer i bilag 1 til cirkulære om budget- og regnskabssystem for regioner:**

**Kapitel 3 og 4**

Hovedkonto 4

1. Oprettelse af driftsgruppering 060 på funktion 4.60.51 Øvrige omkostninger og indtægter vedr. betaling til eller indtægter fra operatører af ladepunkter

Hovedkonto 6

1. Aktuarberegning af hensatte forpligtelser vedr. tjenestemandspensioner og arbejdsskader
2. Rettelse til konteringsreglerne til funktionerne 6.10.07-6.10.11

**Ad 1 Oprettelse af driftsgruppering 060 på funktion 4.60.51 Øvrige omkostninger og indtægter vedr. betaling til eller indtægter fra operatører af ladepunkter**

I tilknytning til Folketingets vedtagelse af lov nr. 412 af 4. april 2022 om infrastruktur for alternative drivmidler til transport oprettes en ny gruppering på funktion 4.60.51 Øvrige omkostninger og indtægter:

* 060 Indtægter fra eller betaling til operatører af ladepunkter på regionens arealer

Grupperingen skal anvendes til at registrere indtægter og udgifter, som regionen modtager eller betaler i medfør af aftaler om retten til at virke som operatør af ladepunkter, der anlægges eller er anlagt på arealer, som regionen har til rådighed. Der kan både være tale om aftaler om etablering af offentligt tilgængelige ladepunkter eller aftaler om etablering af ladepunkter til brug for opladning af private køretøjer tilhørende regionens medarbejdere og gæster.

Det bemærkes, at fra 2025 kan regionen yde betaling til operatøren af ladepunkter, såfremt betaling sker med midler, der stammer fra indtægter, som regionen tidligere har modtaget i forbindelse med indgåelse af de nævnte aftaler, jf. lovens § 5, stk. 1, nr. 3. Denne begrænsning til at yde betaling til operatøren af ladepunkter gælder ikke frem til og med 31. december 2024, jf. bekendtgørelse om kommuners og regioners ydelse af betaling til operatører af offentligt tilgængelige ladepunkter.

Ændringerne træder i kraft med virkning fra regnskab 2024.

**Ad 2 Aktuarberegning af hensatte forpligtelser vedr. tjenestemandspensioner og arbejdsskader**

Det fremgår af konteringsreglerne til funktion 6.72.90, gruppering 001 Ikke-forsikringsdækkede tjenestemandspensioner, at pensionsforpligtelsen skal opgøres årligt, og som minimum genberegnes aktuarmæssigt hvert 5. år.

Med henblik på at begrænse de administrative udgifter, herunder udgifterne til aktuarer, ændres reglerne således, at det er tilstrækkeligt at opgøre pensionsforpligtelsen aktuarmæssigt hvert 5. år. Det anføres i en note til regnskabet, at beløbet reguleres hvert 5. år.

Det samme gælder for ikke-forsikringsafdækkede arbejdsskadeforpligtelser.

Ændringen træder i kraft med virkning fra regnskab 2023. Det betyder, hvis der fx er foretaget en aktuarberegning i regnskab 2022, så vil der først skulle foretages en ny beregning i forbindelse med regnskab 2027. Det indebærer, at værdien af hensatte forpligtelser vedr. tjenestemandspension og arbejdsskader kan stå uændret i balancen i 5 år.

**Ad 3 Rettelse til konteringsreglerne til funktionerne 6.10.07-6.10.11**

Ved orienteringsskrivelse af 7. maj 2010, pkt. 8, blev de daværende autoriserede grupperinger på funktion 6.75.99 Balancekonto nedlagt. Imidlertid henvises der i konteringsreglerne til funktionerne 6.10.07-6.10.11 fortsat til funktion 6.75.99, gruppering 002 Modpost for værdireguleringer. Dette rettes.

Ændringen træder i kraft med virkning fra regnskab 2023.

Følgende sider ændres i Budget- og regnskabssystem for regioner:

| **Afsnit** | **Ikrafttræden** | **Side** | **Punkt** |
| --- | --- | --- | --- |
| **Kapitel 3** |  |  |  |
| 3.4 | R2024 | 1 | 1 |
| **Kapitel 4** |  |  |  |
| 4.4 | R2024 | 4 | 1 |
| 4.6 | R 2023 | 2 | 3 |
| 4.6 | R 2023 | 18 | 2 |

Med venlig hilsen

Henning Elkjær Nielsen